Babelscape/SREDFM huggingface dataset:
Εθνική Αυστραλίας U23 (ποδόσφαιρο ανδρών)

Η Εθνική Αυστραλίας U23 (ποδόσφαιρο ανδρών) (ή Ολυμπιακή ομάδα ποδοσφαίρου Αυστραλίας) είναι η εθνική ομάδα ποδοσφαίρου της Αυστραλίας που εκπροσωπεί τη χώρα στους Ολυμπιακούς Αγώνες. Έχει προκριθεί στους Ολυμπιακούς Αγώνες του 1988, 1992, 1996, 2000, 2004 και 2008. Το 2012 απέτυχε να προκριθεί.
Κουίνσλαντ Λάιονς ΦΚ

thumb|130px|Παλαιό λογότυπο

Η Κουίνσλαντ Λάιονς ΦΚ (αγγλικά: "Queensland Lions FC") είναι ποδοσφαιρική ομάδα από το Μπρίσμπεϊν, Κουΐνσλαντ, Αυστραλία. Συμμετέχει στην Brisbane Premier League. Έδρα της ομάδας είναι το Luxury Paints Stadium, χωρητικότητας 5000 θέσεων. Ιδρύθηκε το 1957 ως "Hollandia Inala Soccer Club", από Ολλανδούς μετανάστες. Τη δεκαετία του 1970 όλες οι ομάδες έπρεπε να απαλλαγούν από τα «εθνικά» ονόματά τους και έτσι μετονομάστηκε σε Μπρίσμπειν Λάιονς.

Ο πρώην ποδοσφαιριστής της Μάντσεστερ Γιουνάιτεντ, Τζορτζ Μπεστ, έκανε 4 εμφανίσεις με την ομάδα την περίοδο 1983/84. Το 1987 προσκλήθηκε να συμμετάσχει στην National Soccer League και αγωνίστηκε σε αυτή ως Brisbane Lions μέχρι το τέλος της σεζόν 1988. Από το 1989 η ομάδα αγωνιζόταν στην Brisbane Premier League. Μετά που ήρθε σε συμφωνία με την νεοϊδρυθείσα Brisbane Lions, μετονομάστηκε στο υφιστάμενο "Κουίνσλαντ Λάιονς ΦΚ".
Εθνική Αυστραλίας U17 (ποδόσφαιρο ανδρών)

Η Εθνική Αυστραλίας U17 (ποδόσφαιρο ανδρών) είναι η εθνική ποδοσφαιρική ομάδα της Αυστραλίας, για ποδοσφαιριστές μέχρι 17 ετών. Ελέγχεται από την Ποδοσφαιρική Ομοσπονδία Αυστραλίας. Συμμετέχεις στις διοργανώσεις κάτω των 17 ετών (Παγκόσμιο Κύπελλο Ποδοσφαίρου U17, OFC U-17 Championship, AFF U-16 Youth Championship). Έχει κερδίσει 10 OFC U-17 Championship, κερδίζοντας όλες τις διοργανώσεις στις οποίες συμμετείχε, εκτός από μία (1997) που ήταν φιναλίστ. Επιπρόσθετα, έχει κερδίσει 1 AFF U-16 Youth Championship το 2008.
ΙΚ Μπράγκε

Η ΙΚ Μπράγκε είναι μια σουηδική ποδοσφαιρική ομάδα από την πόλη Borlänge. Ιδρύθηκε το 1925. Έδρα της ομάδας είναι το Domnarvsvallen, χωρητικότητας 6500 θεατών. Συμμετέχει στην Σούπερεταν. Χρώματα της ομάδας είναι το πράσινο και το άσπρο. Η ομάδα μπορεί να θεωρηθεί ως η συνέχεια της IK Blixt, η οποία στις αρχές της δεκαετίας του 1920 ενοποιήθηκε με την Domnarvets GoIF. Δύο χρόνια αργότερα η ένωση διαλύθηκε και η IK Blixt άλλαξε το όνομα της σε ΙΚ Μπράγκε. Η ομάδα έχει 18 συμμετοχές στο Πρωτάθλημα ποδοσφαίρου Σουηδίας.
Εθνική Αυστραλίας U20 (ποδόσφαιρο ανδρών)

Η Εθνική Αυστραλίας U20 (ποδόσφαιρο ανδρών) είναι η εθνική ποδοσφαιρική ομάδα της Αυστραλίας, για ποδοσφαιριστές μέχρι 20 ετών. Ελέγχεται από την Ποδοσφαιρική Ομοσπονδία Αυστραλίας. Συμμετέχεις στις διοργανώσεις κάτω των 20 ετών (Παγκόσμιο Κύπελλο Ποδοσφαίρου U20, OFC U-20 Championship, AFF U-20 Youth Championship). Έχει κερδίσει 12 OFC U-20 Championship, κερδίζοντας όλες τις διοργανώσεις στις οποίες συμμετείχε, εκτός από μία (1980) που ήταν φιναλίστ. Επιπρόσθετα, έχει κερδίσει 3 AFF U-19 Youth Championship το 2006, 2008 και 2010.
Κόπα Λιμπερταδόρες 2014

Το Κόπα Λιμπερταδόρες 2014 είναι το 55ο πρωτάθλημα πρωταθλητριών ομάδων ποδοσφαίρου της Λατινικής Αμερικής. Ξεκίνησε στις 28 Ιανουαρίου 2014 και έληξε στις 13 Αυγούστου 2014. Η Σαν Λορένσο από την Αργεντινή αναδείχθηκε πρωταθλήτρια Λατινικής Αμερικής για πρώτη φορά στην ιστορία της επικρατώντας σε διπλό τελικό της Νασιονάλ από την Παραγουάη ενώ κέρδισε αυτόματα και τη συμμετοχή της στο Κόπα Λιμπερταδόρες 2015.
Ηνωμένα Αραβικά Κράτη

Τα Ηνωμένα Αραβικά Κράτη (ΗΑΚ, αραβικά: الولايات العربية المتحدة) ήταν μια βραχύβια συνομοσπονδία της Ηνωμένης Αραβικής Δημοκρατίας (Αίγυπτος και Συρία) και της Βόρειας Υεμένης τη χρονική διάρκεια 1958-1961.

Η Ηνωμένη Αραβική Δημοκρατία ήταν ένα κυρίαρχο κράτος που σχηματίστηκε από την ένωση της Αιγύπτου και της Συρίας το 1958. Το ίδιο έτος, το Βασίλειο της Υεμένης (Βόρεια Υεμένη), το οποίο είχε ήδη υπογράψει σύμφωνο άμυνας με την Αίγυπτο, ενώνεται με τη νέα κατάσταση το 1958 σε μια χαλαρή συνομοσπονδία, τα Ηνωμένα Αραβικά Κράτη. Ωστόσο, σε αντίθεση με τις χώρες μέλη της Ηνωμένης Αραβικής Δημοκρατίας και την Βόρεια Υεμένη παρέμεινε ένα ανεξάρτητο κυρίαρχο κράτος. Διατηρήθηκε μέλος του ΟΗΕ και ξεχωριστή πρεσβεία σε όλη την περίοδο της ύπαρξής της.

Ούτε η Ένωση ούτε η συνομοσπονδία εκπλήρωσαν τον ρόλο τους ως φορείς παναραβισμού ή αραβικού εθνικισμού , καθώς διαλύθηκαν το 1961.


Κατηγορία:Ιστορία της Αιγύπτου
Κατηγορία:Νεότερη ιστορία της Συρίας
Κατηγορία:Ιστορία της Υεμένης
Μπαζιλικάτα

Η Μπαζιλικάτα (ιταλικά: "Basilicata"), γνωστή και ως Λουκανία, είναι περιφέρεια της Ιταλίας, στο νοτιοανατολικό άκρο της χώρας. Συμβατικά ανήκει στην Νότια Ιταλία (ιταλ. παρ. "Mezzogiorno"). Πρωτεύουσά της είναι η Ποτέντσα. Η οικονομία της περιφέρειας βασίζεται στην καλλιέργεια σιτηρών, πατατών, ελιών και αμπελιών, ενώ υπάρχουν και πολλές βιομηχανίες. Ένα εργοστάσιο της FIAT λειτουργεί κοντά στο Μέλφι.
Magical Mystery Tour

Magical Mystery Tour είναι ο τίτλος του διπλού ΕΡ του αγγλικού ροκ συγκροτήματος The Beatles, το οποίο κυκλοφόρησε στις 8 Δεκεμβρίου 1967 μέσω της δισκογραφικής εταιρείας "Parlophone". Η συγκεκριμένη κυκλοφορία αποτελείται από τα έξι τραγούδια του σάουντρακ της ομώνυμης ταινίας.

Στις Ηνωμένες Πολιτείες, το "Magical Mystery Tour" κυκλοφόρησε σε μορφή άλμπουμ περιέχοντας πέραν των έξι προαναφερθέντων τραγουδιών, τα πέντε σινγκλ που κυκλοφόρησε το συγκρότημα μέσα στο 1967.

Το ΕΡ σκαρφάλωσε στη δεύτερη θέση των βρετανικών τσαρτ, ενώ στην αντίπερα όχθη του Ατλαντικού το άλμπουμ ανέβηκε στην κορυφή του Billboard και κέρδισε υποψηφιότητα για βραβείο Grammy.
Πωλ Κοσσόφ

Ο Πωλ Κοσσόφ ("Paul Francis Kossoff", 14 Σεπτεμβρίου 1950 - 19 Μαρτίου 1976) ήταν Άγγλος κιθαρίστας, γνωστός ως μέλος του Hard Rock συγκροτήματος Free. Το περιοδικό "Rolling Stone" τον έχει κατατάξει στην 51η θέση της λίστα με τους "εκατό καλύτερους κιθαρίστες όλων των εποχών".
Δαϊκλής ο Μεσσήνιος

Ο Δαϊκλής ο Μεσσήνιος (ή Διοκλής) ήταν αρχαίος Έλληνας αθλητής από τη Μεσσηνία που έγινε ολυμπιονίκης στο στάδιο στην 7η Ολυμπιάδα το 752 π.Χ. Το αγώνισμα του σταδίου (δρόμος περίπου 180 μέτρων) ήταν το μοναδικό άθλημα της διοργάνωσης για τις 13 πρώτες Ολυμπιάδες.
Πανεπιστήμιο του Σαιντ Άντριους

Το Πανεπιστήμιο του Σαιντ Άντριους (αγγλ. "University of St Andrews", λατιν. "Universitas Sancti Andreae apud Scotos") είναι δημόσιο πανεπιστήμιο στη μικρή πόλη Σαιντ Άντριους της Σκωτίας. Είναι το αρχαιότερο πανεπιστήμιο της Σκωτίας και το τρίτο αρχαιότερο της Μεγάλης Βρετανίας αλλά και ολόκληρου του αγγλόφωνου κόσμου (μετά τα πανεπιστήμια της Οξφόρδης και του Κέμπριτζ). Ιδρύθηκε μεταξύ του 1410 και του 1413, όταν ο Πάπας της Αβινιόν Βενέδικτος ΙΓ΄ εξέδωσε μία παπική βούλλα σε μία μικρή ιδρυτική ομάδα Αυγουστινιανών ιερομονάχων.

Το Πανεπιστήμιο του Σαιντ Άντριους αξιολογήθηκε το 2013 ως το τέταρτο καλύτερο πανεπιστήμιο στο Ηνωμένο Βασίλειο από τον "Guardian University Guide" και τον "Times Good University Guide" το 2014. Το Τμήμα Φυσικής και Αστρονομίας του κατατάχθηκε δεύτερο στο Ηνωμένο Βασίλειο μετά από αυτό του Πανεπιστημίου του Κέμπριτζ. Αντίστοιχα, το Πανεπιστήμιο του Σαιντ Άντριους απαιτεί την τρίτη υψηλότερη βαθμολογία για εισαγωγή ανάμεσα σε όλα τα βρετανικά ΑΕΙ.

Το πανεπιστήμιο κυριαρχεί στη ζωή της μικρής ιστορικής πόλεως του Σαιντ `Αντριους: Κατά την περίοδο των μαθημάτων, πάνω από το 1/3 του πληθυσμού της είναι είτε φοιτητές, είτε εργαζόμενοι σε αυτό. Το σώμα των φοιτητών είναι αξιοσημείωτα πολυεθνικό: πάνω από το 30% αυτών προέρχεται από 100 και πλέον ξένες χώρες, με το 15% από τη Β. Αμερική. Είναι επίσης γνωστό για τη διατήρηση ποικίλων φοιτητικών εθίμων και άλλων παραδόσεων.

Πέντε απόφοιτοι του Πανεπιστημίου έχουν τιμηθεί με Βραβείο Νόμπελ: δύο με Νόμπελ Χημείας και από ένας με Νόμπελ Φυσιολογίας και Ιατρικής, Νόμπελ Ειρήνης και Νόμπελ Λογοτεχνίας.
Suzuki GSX-R

H Suzuki GSX-R είναι μία σειρά σπορ μοτοσικλετών που κατασκευάζεται από την ιαπωνική βιομηχανία της Suzuki. Η πρώτη μοτοσικλέτα της σειράς ήταν η Suzuki GSX-R 400, που κυκλοφόρησε το 1984 και μαζί με τα GSX-R600, GSX-R750, GSX-R1000 και GSX-R1100, θεωρούνται τα σημαντικότερα και πιο εμβληματικά της σειράς.
Magnavox Odyssey

Το Magnavox Odyssey ήταν η πρώτη εμπορική οικιακή κονσόλα βιντεοπαιχνιδιών στον κόσμο. Παρουσιάστηκε για πρώτη φορά τον Απρίλιο του 1972 και κυκλοφόρησε τον Αύγουστο του ίδιου έτους, προηγούμενη του Atari Pong κατά τρία χρόνια. Πρόκειται για μια ψηφιακή κονσόλα παιχνιδιών, αν και λανθασμένα πιστεύεται ότι είναι αναλογική, λόγω της χρήσης αναλογικών κυκλωμάτων για την υλοποίηση της εξόδου βίντεο, καθώς και του αναλογικού χειριστηρίου που συνόδευε την κονσόλα. 

Το Odyssey σχεδιάστηκε από τον Ραλφ Μπάερ, ο οποίος ξεκίνησε να δουλεύει την ιδέα γύρω στο 1966 και ολοκλήρωσε ένα λειτουργικό πρωτότυπο το 1968. Αυτό το πρωτότυπο, γνωστό ως "Brown Box", βρίσκεται σήμερα στο Εθνικό Μουσείο Αμερικανικής Ιστορίας του Ιδρύματος Σμιθσόνιαν στην Ουάσινγκτον.
Στράτων ο Λαμψακηνός

Ο Στράτων ο Λαμψακηνός (περ. 335 – περ. 269 π.Χ.) ήταν ένας φιλόσοφος της Περιπατητικής Σχολής, ο τρίτος κατά χρονική σειρά διευθυντής ("σχολάρχης") του Λυκείου του Αριστοτέλη μετά τον θάνατο του Θεοφράστου. Αφοσιώθηκε ιδιαίτερα στη μελέτη των φυσικών επιστημών, αυξάνοντας τα νατουραλιστικά στοιχεία του αριστοτελισμού σε σημείο που αρνήθηκε την ανάγκη να υπάρχει ένας θεός που ενέργησε για τη δημιουργία του Σύμπαντος, προτιμώντας την άποψη ότι το Σύμπαν κυβερνάται από την ασυνείδητη δύναμη της φύσης και μόνο.
Music of Mass Destruction

Το Music of Mass Destruction είναι ζωντανά ηχογραφημένο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε σε μορφή CD και DVD, τον Απρίλιο του 2004 μέσω της δισκογραφικής εταιρείας "Sanctuary".
Η ηχογράφηση του δίσκου έγινε στο "Chicago's Metro" στις 5 και 6 Δεκεμβρίου 2003, κατά τη διάρκεια της περιοδείας για την προώθηση του άλμπουμ "We've Come for you All", που είχε κυκλοφορήσει μερικούς μήνες νωρίτερα.
Το εξώφυλλο του άλμπουμ είναι δημιουργία του Άλεξ Ρος, γνωστού για τα εξώφυλλα βιβλίων κόμικς, όπως ο Μπάτμαν και ο Σούπερμαν.
Into the Mirror Black

Το Into the Mirror Black είναι το δεύτερο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε τον Φεβρουάριο του 1990 μέσω της δισκογραφικής εταιρείας "Epic Records". Στην Ευρώπη, η κυκλοφορία του δίσκου έγινε μερικούς μήνες νωρίτερα.

Η ηχογράφηση του έγινε στα "Sound City Studios" της Καλιφόρνια και η μίξη του στο "Cornerstone Recorders" του Τσατσγουόρθ. Η παραγωγή έγινε από τον Χάουαρντ Μπένσον, γνωστό για τη μετέπειτα συνεργασία του με τους Motörhead.

Το 2010, το άλμπουμ επανεκδόθηκε σε μορφή διπλού CD μαζί με τον πρώτο δίσκο του συγκροτήματος, "Refuge Denied", από την "Ironbird Records".

Για το κομμάτι "Future Tense" γυρίστηκε βίντεο κλιπ το οποίο προβλήθηκε αρκετά στην εκπομπή "Headbangers Ball" του τηλεοπτικού δικτύου "MTV".
Βουλιαράτι

Το Βουλιαράτι ή Βουλιαράτες (αλβανικά: "Bularat") αποτελεί ένα από τα μεγαλύτερα χωριά της Άνω Δρόπολης, στην Αλβανία. Βρίσκεται σε υψόμετρο περίπου 350 μέτρων, απέχει 6 χιλιόμετρα από τα ελληνοαλβανικά σύνορα και υπάγεται στον νομό Αργυροκάστρου. Το χωριό απλώνεται στους πρόποδες της ανατολικής πλευράς του όρους Κόζιακα, μια από τις κορυφές της οροσειράς του Πλατοβουνίου.

Ανατολικά συνορεύει με τη Βόδριστα και δυτικά με το Ζερβάτι. Μπροστά από το Βουλιαράτι εκτείνεται κοιλάδα της Δρόπολης, την οποία διασχίζει ο Δρίνος, παραπόταμος του Αώου (Ελλάδα) στην Αλβανία, οποίος πηγάζει νότια του Δελβινακίου και εκβάλλει στο Τεπελένι.

Στο χωριό υπάρχει σχολείο, στο οποίο διδάσκονται τόσο η ελληνική όσο κι η αλβανική γλώσσα, και καλύπτει τις ανάγκες και των γύρω χωριών. Ακόμη, το Βουλιαράτι είναι διάσημο για την ίδρυση του μοναδικού ελληνικού στρατιωτικού νεκροταφείου στην Αλβανία, την στέγαση Οικοτροφείου Θηλέων στο βόρειο τμήμα του χωριού και το γραφικό Μεσοχώρι, στο κέντρο του οικισμού, όπου υπάρχει καφενείο όπου συγκεντρώνονται οι κάτοικοι. Επίσης, υπάρχει μια κεντρική εκκλησία του Αγίου Αθανασίου στο νεκροταφείο του χωριού, ένα παρεκκλήσι στην κορυφή του βουνού δυτικά του χωριού, επίσης Άγιος Αθανάσιος και διάφορα εικονίσματα (κόντισμα κατά τους χωριανούς), αυτό του Αγίου Κοσμά, του Αγίου Νεκταρίου κι αυτό του Άη Λια.

Το Οικοτροφείο Θηλέων ανακαινίσθηκε το 2000 και φοιτούν σε αυτό 30 μαθήτριες του σχολείου. Το Οικοτροφείο συντηρείται από την Μητρόπολη Αργυροκάστρου και υπεύθυνη είναι η Αδελφή Μαρία.
Περιοχή 51

Η Περιοχή 51 (αγγλικά: "Area 51"), επίσημα γνωστή ως Λίμνη Γκρουμ (Groom Lake) ή "Αεροδρόμιο Χόμι" (Homey Airport) είναι απομακρυσμένη μονάδα της Αεροπορικής Βάσης Έντουαρντς. Σύμφωνα με την Κεντρική Υπηρεσία Πληροφοριών (CIA), τα σωστά ονόματα για την περιοχή είναι "Nevada Test and Training Range" και "Groom Lake", αν και το όνομα Area 51 έχει χρησιμοποιηθεί σε επίσημα έγγραφα της CIA.

Είναι μεγάλο στρατιωτικό αεροδρόμιο στη νότια όχθη της Λίμνης Γκρουμ. Βρίσκεται στο νότιο τμήμα της Νεβάδα στις δυτικές Ηνωμένες Πολιτείες, 83 μίλια (133 χλμ.) βόρεια-βορειοδυτικά του Λας Βέγκας. Επίσημα ο πρωταρχικός σκοπός της βάσης είναι απροσδιόριστος, ωστόσο με βάση τα ιστορικά στοιχεία, πιθανόν να υποστηρίζει την εξέλιξη και δοκιμή πειραματικών αεροσκαφών και οπλικών συστημάτων. Η έντονη μυστικότητα που περιβάλλει τη βάση είναι συχνά θέμα για διάφορες θεωρίες συνωμοσίας και θεάσεις Άγνωστου Ταυτότητας Ιπτάμενων Αντικειμένων (ΑΤΙΑ). Έχει χρησιμοποιηθεί ως εξωγήινη βάση σε πολλές Αμερικανικές τηλεοπτικές εκπομπές και πολλοί Αμερικάνοι υποστηρίζουν αυτή την θεωρία και στην πραγματική τους ζωή. Υπάρχουν όμως κάποιοι επιστήμονες που πιστεύουν ότι σε εκείνη την βάση η Αμερικανική κυβέρνηση κατασκευάζει αεροσκάφη παρόμοια με ΑΤΙΑ. Παρά το γεγονός ότι η βάση δεν έχει κηρυχθεί ως μυστική, όλες οι έρευνες και τα γεγονότα που αφορούν την περιοχή 51 είναι απόρρητες πληροφορίες (TS/SCI). Τον Ιούλιο του 2013, μετά από μια αίτηση που είχε υποβληθεί το 2005 από την FOIA, η Κεντρική Υπηρεσία Πληροφοριών (CIA) αναγνώρισε δημοσίως για πρώτη φορά την ύπαρξή της με τον αποχαρακτηρισμό εγγράφων που περιέχουν λεπτομέρειες για την ιστορία και τον σκοπό της περιοχής 51.
Κωνστάντιος Γ΄

Ο Κωνστάντιος Γ΄ ("Flavius Constantius", 370 - 2 Σεπτεμβρίου 421) ήταν αυτοκράτορας της Δυτικής Ρωμαϊκής αυτοκρατορίας για επτά μήνες το 421. Επιφανής στρατηγός και πολιτικός, ήταν η δύναμη πίσω από το θρόνο για ένα μεγάλο μέρος της δεκαετίας του 410 και το 421 έγινε για σύντομο χρονικό διάστημα συναυτοκράτορας της Δυτικής Ρωμαϊκής Αυτοκρατορίας με τον Ονώριο. Την εποχή της βασιλείας του, αυτοκράτορας στο ανατολικό τμήμα ήταν ο Θεοδόσιος Β´, ο οποίος δεν τον αναγνώρισε ποτέ ως αυτοκράτορα της Δύσης. Η καταγωγή του ήταν από τη Ναϊσσό της Άνω Μοισίας.
Bark at the Moon

Bark at the Moon είναι ο τίτλος του τρίτου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε το 1983 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 25 Ιουνίου 2002 σε μορφή CD από την "Epic" με επιπλέον κομμάτια τα ""Spiders" και "One up the 'B' Side"".
Τρεντίνο-Άλτο Άντιτζε

Το Τρεντίνο-Άλτο Άντιτζε ή Τρεντίνο-Άνω Αδίγης (ιταλικά: "Trentino-Alto Adige", γερμανικά: "Trentino-Südtirol", δηλαδή "Τρεντίνο-Νότιο Τιρόλο") είναι αυτόνομη περιφέρεια της βορειοανατολικής Ιταλίας. Αποτελείται από την αυτόνομη περιφέρεια του Τρέντο και την αυτόνομη επαρχία του Μπολτσάνο (Νότιο Τιρόλο), οι οποίες έχουν αναλάβει τις περισσότερες διοικητικές και νομοθετικές λειτουργίες από τη δεκαετία του 1970 και έπειτα. Έχει 1.036.707 κατοίκους και πρωτεύουσα είναι το Τρέντο.
Refuge Denied

Το Refuge Denied είναι το πρώτο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε το Νοέμβριο του 1987 μέσω της δισκογραφικής εταιρείας "Epic Records" και επανεκδόθηκε σε μορφή CD στις 18 Απριλίου 1988 και σε κασέτα τον Ιούλιο του 1991.

Η ηχογράφηση του έγινε στα "Steve Lawson Studios" του Σιάτλ και η μίξη του στο "Granny's House" της Καλιφόρνια. Το 2010 επανεκδόθηκε σε μορφή διπλού CD μαζί με το δεύτερο άλμπουμ του συγκροτήματος, "Into the Mirror Black", από την "Ironbird Records".

Η παραγωγή του άλμπουμ έγινε από τον κιθαρίστα και τραγουδιστή των Megadeth, Ντέιβ Μαστέιν, ο οποίος συμμετείχε και στη διασκευή του "White Rabbit" των Jefferson Airplane.

Κατά τη διάρκεια των ηχογραφήσεων, ο τραγουδιστής Γουόρελ Ντέιν τραυμάτισε το λαιμό του, γεγονός που άλλαξε τη χροιά της φωνής του, κάτι που είναι εμφανές στις επόμενες κυκλοφορίες των Sanctuary και των Nevermore.
Ζουπανία Μόντρουσκο και Ριέκα

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Ζουπανία Μόντρουσκο και Ριέκα ("κροατικά: Modruško-riječka županija, ουγγρικά: Modrus-Fiume vármegye") ήταν διοικητική διαίρεση της Κροατίας από το 1526 έως το 1920. Η πρωτεύουσα της περιοχής ήταν η πόλη Όγκουλιν, σύμφωνα με την απογραφή του 1910 είχε 231.654 κατοίκους κι έκταση 4.879 τετραγωνικά χλμ.
Ζουπανία Λίκα και Κρβάβα

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Ζουπανία Λίκα και Κρβάβα ("κροατικά : Личко-крбавска жупанија, ουγγρικά : Lika-Krbava vármegye") ήταν διοικητική διαίρεση της Κροατίας από το 1881 έως το 1924. Η περιοχή καταλάμβανε τα εδάφη της γεωγραφικής περιοχής της Λίκα και της λεκάνης του ποταμού Κρβάβα. Η πρωτεύουσα της περιοχής ήταν η πόλη Γκόσπιτς. Είχε έκταση 6.211 τετραγωνικά χλμ, κι σύμφωνα με την απογραφή του 1910 204.710 κατοίκους.
Δημοκρατία του Βανάτου

μικρογραφία|Χάρτης της Δημοκρατίας του Βανάτου
Η Δημοκρατία του Βανάτου ("σερβικά : Банатска република") ήταν μία βραχύβια κατάσταση που δημιουργήθηκε στα εδάφη της Αυστροουγγαρίας το 1918. Η ανεξαρτησία της περιοχής διακηρύχθηκε στις 31 Οκτώβριος 1918 στην πόλη Τέμεσβαρ μετά την κατάρρευση της Αυστροουγγαρίας.
Πανουκρανική Ένωση «Πατρίδα»

Η Πανουκρανική Ένωση «Πατρίδα» (ουκρανικά: Всеукраїнське об'єднання "Батьківщина", Vseukrayins'ke obyednannya Bat'kivshchyna ) είναι ένα πολιτικό κόμμα στην Ουκρανία, με επικεφαλής την Γιούλια Τιμοσένκο.

Ως ο πυρήνας του πρώην Συνασπισμού Γιούλια Τιμοσένκο, η "Πατρίδα" είχε εκπροσώπηση στο Κοινοβούλιο της Ουκρανίας από όταν η Γιούλια Τιμοσένκο δημιούργησε την κοινοβουλευτική ομάδα Πατρίδα τον Μάρτιο του 1999. Μετά από το Νοέμβριο του 2011 με την απαγόρευση της συμμετοχής συνασπισμών πολιτικών κομμάτων στις κοινοβουλευτικές εκλογές η "Πατρίδα" έγινε μια σημαντική δύναμη στην ουκρανική πολιτική ανεξάρτητα. Στις βουλευτικές εκλογές του 2012 το κόμμα πρόσθεσε επίσης το όνομα «Ηνωμένη Αντιπολίτευση» στο όνομά του και συμμάχησε με διάφορα άλλα κόμματα κάτω από το έμβλημά του κατά τη διάρκεια αυτής της εκλογής, στην οποία κέρδισε 101 κοινοβουλευτικές έδρες. 
Τον Ιούνιο του 2013 πολλά από αυτά τα κόμματα συγχωνεύθηκαν με την "Πατρίδα". 
Στις 31 Δεκεμβρίου 2013 η κοινοβουλευτική ομάδα του κόμματος είχε δύναμη 90 ψήφων.

Η αρχηγός του κόμματος Γιούλια Τιμοσένκο καταδικάστηκε σε επτά χρόνια φυλακή, τον Οκτώβριο του 2011 με κατηγορίες για κατάχρηση εξουσίας, και φυλακίστηκε στο Χάρκοβο, μέχρι τις 22 Φεβρουαρίου του 2014.
Ευτυχία Πρίντζου

Η Ευτυχία Πρίντζου (1915-1948) ήταν φιλόλογος, στέλεχος της Εθνικής Αντίστασης, μέλος του ΕΑΜ και του ΚΚΕ στα Ιωάννινα. Καταδικάστηκε σε θάνατο από το έκτακτο Στρατοδικείο Ιωαννίνων και εκτελέστηκε στις 27 Ιουλίου 1948.
Δημοκρατία της Μπαράνια και Μπάια

Η Δημοκρατία της Μπαράνια και Μπάια ή Σερβοουγγρική Δημοκρατία της Μπαράνια και Μπάια ("σερβικά : Српско-мађарска република Барања-Баја ή Барањско-Бајска Република ουγγρικά : Baranya-Bajai Szerb-Magyar Köztársaság") ήταν μια βραχύβια κατάσταση που διακηρύχθηκε στην πόλη Πεκς στις 14 Αυγούστου 1921. Η επικράτειά της περιελάμβανε τα βόρεια τμήματα των γεωγραφικών περιοχών της Μπαράνια και Μπάτσκα.
Ύπηνος ο Πισαίος

Ο Ύπηνος ο Πισαίος (ή ο Ηλείος) ήταν αρχαίος Έλληνας αθλητής από την πόλη Πίσα της αρχαίας Ηλείας, ο οποίος άκμασε στα τέλη του 8ου αιώνα π.Χ. και έγινε ολυμπιονίκης του διαύλου (δρόμος δύο σταδίων) στην 14η Ολυμπιάδα το 724 π.Χ. και καθώς τότε πρωτοεμφανίζεται το αγώνισμα του διαύλου στους Ολυμπιακούς αγώνες της αρχαιότητας, ο Ύπηνος υπήρξε ο πρώτος Ολυμπιονίκης στο άθλημα αυτό.
Δημοκρατία της Πρεκμούριε

Η Δημοκρατία της Πρεκμούριε ("σλοβενικά : Respublika Slovenska okroglina, ουγγρικά : Vendvidéki Köztársaság ή Muravidéki Köztársaság ή Mura Köztársaság, γερμανικά : Murrepublik ή Republik Übermurgebiet"), ήταν ένα βραχύβιο κράτος των Σλοβένων στην περιοχή Πρεκμούριε της σημερινής Σλοβενίας. Η Δημοκρατία ανακηρύχθηκε στις 29 Μαΐου 1919 στην πόλη Μούρσκα. Ηγέτης του κινήματος ήταν ο Βίλμος Τκάλετς διευθυντής σχολείου και ψάλτης .

Το 1919 οι Ούγγροι κομμουνιστές του Μπέλα Κουν ανακήρυξαν στην Βουδαπέστη κομουνιστική δημοκρατία ωστόσο οι Σλοβένοι του Πρεκμούριε δεν είχαν ενταχθεί στο κομμουνιστικό κίνημα.

Ο Τκάλετς με λίγους στενούς φίλους του στις 29 Μαΐου ανακήρυξε την Δημοκρατία της Πρεκμούριε. Ωστόσο η νεοσύστατη Δημοκρατία δεν είχε αποδοχή κι ένωσε πολύ λίγα μέρη. Τον Ιούλιο του 1919 ο Ουγγρικός στρατός κατέλαβε την Πρεκμούριε και ο Βίλμος Τκάλετς αναγκάστηκε να καταφύγει στην Αυστρία, επειδή ο πληθυσμός δεν ήταν πρόθυμος να πολεμήσει ενάντια στους Ούγγρους. Το 1920 η Πρεκμούριε έγινε τμήμα της Γιουγκοσλαβίας.

Ο Βίλμος Τκάλετς αργότερα διέφυγε στην Ουγγαρία όπου εργάστηκε ως δάσκαλος και δημόσιος υπάλληλος.
Cirith Ungol

Οι Cirith Ungol είναι αμερικάνικο heavy metal συγκρότημα της power metal σκηνής, το οποίο δημιουργήθηκε το 1972 και διαλύθηκε στις αρχές της δεκαετίας του '90.

Το όνομά τους προέρχεται από τον "Άρχοντα των Δαχτυλιδιών" του Τζ. Ρ. Ρ. Τόλκιν, όπου την ονομασία Σίριθ Άνγκολ 

είχε το μονοπάτι που οδηγούσε στην τεράστια αράχνη Σέλομπ, η οποία επιχείρησε να σκοτώσει τον Φρόντο Μπάγκινς.
Λορίκ Τσάνα

Ο Λορίκ Τσάνα, γεννημένος στις 27 Ιουλίου 1983 στην Πρίστινα (Γιουγκοσλαβία, νυν Κόσοβο), είναι Αλβανός διεθνής ποδοσφαιριστής ο οποίος αγωνίζεται στη θέση του μέσου για λογαριασμό της Λάτσιο.

Είναι επίσης κάτοχος της γαλλικής και ελβετικής υπηκοότητας.
Τιμασίθεος ο Δελφός

Ο Τιμασίθεος ο Δελφός (6ος αιώνας π.Χ.) ήταν αρχαίος Έλληνας αθλητής από τους Δελφούς της αρχαίας Φωκίδας, ο οποίος αρκετές φορές αναδείχθηκε νικητής στο παγκράτιο στα Πύθια και τους Ολυμπιακούς αγώνες, επίσης είχε διακριθεί στη μάχη ως γενναίος στρατιώτης.

Ήταν ένας από τους οπαδούς του Αθηναίου άρχοντα Ισαγόρα, όταν ο τελευταίος πολιόρκησε την Ακρόπολη με τη βοήθεια του Σπαρτιάτη Κλεομένη Α΄. Κατά την πολιορκία αυτή της ακρόπολης, το 508 π.Χ., ο Τιμασίθεος ήταν ένας από εκείνους που έπεσαν στα χέρια του εχθρού, και εκτελέστηκε.

O Ιούλιος Αφρικανός αναφέρει ότι ο Τιμασίθεος υπήρξε Ολυμπιονίκης στο παγκράτιο κατά την 66η και την 67η Ολυμπιάδα. Ο δε Παυσανίας αναφέρει ότι ο γλύπτης Αγελάδας από το Άργος φιλοτέχνησε άγαλμα για τον Ολυμπιονίκη Τιμασίθεο στην Ολυμπία.
Πότε Σαράσιν

Ο Πότε Σαράσιν (Pote Sarasin, 25 Μαρτίου 1905 - 28 Σεπτεμβρίου 2000, พจน์ สารสิน, Phot Sarasin) ήταν διπλωμάτης και πολιτικός από την Ταϊλάνδη, από την οικογένεια Σαράσιν. Υπηρέτησε ως υπουργός Εξωτερικών την περίοδο από το 1949 ως το 1951 και εν συνεχεία ήταν πρεσβευτής στις ΗΠΑ. Το Σεπτέμβριο του 1957 όταν ο Σαρίτ Θαναράτ κατέλαβε την εξουσία με στρατιωτικό πραξικόπημα, διόρισε τον Πότε στο αξίωμα του υπηρεσιακού πρωθυπουργού. Παραιτήθηκε το Δεκέμβριο του 1957. Ο Πότε υπηρέτησε επίσης ως ο πρώτος γενικός γραμματέας του Οργανισμού Συμφώνου Νοτιοανατολικής Ασίας (ΣΕΑΤΟ) από το Σεπτέμβριο του 1957 ως το 1964.
Αντίδραση προσθήκης

μικρογραφία|δεξιά|Προσθήκη χλωρίου σε αιθένιο
Αντίδραση προσθήκης, στην οργανική χημεία, είναι ένα είδος οργανικών αντιδράσεων, όπου δύο ή περισσότερα μόρια συνδυάζονται για να σχηματίσουν ένα νέο μεγαλύτερο. Οι αντιδράσεις προσθήκης περιορίζονται σε χημικές ενώσεις που περιέχουν πολλαπλούς δεσμούς (και σε μερικές που περιέχουν τριμελείς ή τετραμελείς δακτυλίους, όπως το κυκλοπροπάνιο, αλλά αυτές ονομάζονται αντιδράσεις κυκλοπροσθήκης), όπως αυτές που περιέχουν (έναν τουλάχιστον) διπλό δεσμό άνθρακα - ανθρακα (C=C), όπως τα αλκένια, αυτές που περιέχουν (έναν τουλάχιστον) τριπλό δεσμό άνθρακα - άνθρακα (C≡C), όπως τα αλκίνια, αλλά και αυτές που περιέχουν αντίστοιχους πολλαπλούς δεσμούς μεταξύ άνθρακα και ετεροατόμου, όπως οι καρβονυλικές ομάδες (C=O) και οι ιμινομάδες (C=N), γιατί κι αυτοί οι δεσμοί έχουν χαρακτήρα πολλαπλού δεσμού. 

Οι αντιδράσεις προσθήκης είναι αντίστροφες από τις αντιδράσεις απόσπασης. Για παράδειγμα, η αντίδραση εφυδάτωσης ενός αλκενίου σε αλκοόλη είναι αντίστροφη της αντίδρασης αφυδάτωσης αλκοόλης σε αλκένιο.

Υπάρχουν δύο κύριοι τύποι αντιδράσεων προσθήκης (ως προς το μηχανισμό που ακολουθούν):
# Πολικές αντιδράσεις προσθήκης: Αυτές διακρίνονται σε αντιδράσεις ηλεκτρόφιλης προσθήκης και σε αντιδράσεις πυρηνόφιλης προσθήκης.
# Μη πολικές αντιδράσεις προσθήκης: Αυτές διακρίνονται σε αντιδράσεις προσθήκης ελευθέρων ριζών και σε αντιδράσεις κυκλοπροσθήκης.
Σημαντικό υποείδος αντιδράσεων προσθήκης αποτελούν οι αντιδράσεις πολυμερισμού προσθήκης,
Gettin' Tighter

Το Gettin' Tighter είναι τραγούδι του χαρντ ροκ συγκροτήματος Deep Purple, το τρίτο κομμάτι του δίσκου "Come Taste the Band", ο οποίος κυκλοφόρησε τον Οκτώβριο του 1975 μέσω της "Warner" στην Αμερική.
Αμπντούλ Τζελίλ Ατζαγκούν

Ο Αμπντούλ Τζελίλ Ατζαγκούν (γεννημένος στις 10 Φεβρουαρίου 1993 στο Λάγκος) είναι Νιγηριανός ποδοσφαιριστής ο οποίος αγωνίζεται ως επιθετικός μέσος για λογαριασμό της Ρόντα ΓΚ.
Οκρούγκ Γιαμπλάνιτσα

Η Οκρούγκ Γιαμπλάνιτσα (σερβικά: Јабланички округ) είναι διοικητική περιοχή της Δημοκρατίας της Σερβίας από το 1992 έως σήμερα. Βρίσκεται στην νοτιοανατολική Σερβία με πληθυσμό 215.463 κατοίκους, έκταση 2,769 τετραγωνικά χλμ και έδρα της είναι η πόλη Λέσκοβατς.
Οκρούγκ Σρεμ

μικρογραφία|Η Οκρούγκ Σρεμ στον χάρτη της διοικητικής διαίρεσης της Σερβίας
μικρογραφία|Χάρτης της διοικητικής περιοχής

Η Περιοχή του Σρεμ ή Σίρμιας ("σερβικά : Sremski okrug ") είναι μία από τις επτά διοικητικές περιοχές της αυτόνομης επαρχίας Βοϊβοντίνα της Σερβίας. Βρίσκεται στις γεωγραφικές περιοχές Σύρμια και Μάτσβα. Σύμφωνα με τα αποτελέσματα της απογραφής του 2011 έχει πληθυσμό 312.278 κατοίκους. Το διοικητικό κέντρο είναι η πόλη Σρέμσκα Μιτρόβιτσα.
Αβόρ

Το Αβόρ ("Avord"), είναι κωμόπολη και έδρα κοινότητας της κεντρικής Γαλλίας, στο νομό Σερ (Cher) της περιοχής Σαντρ (Centre). Η κοινότητα έχει έκταση 27,98 χμ² και πληθυσμό 2.765 κατοίκους (2011), με πυκνότητα 99 κατοίκους ανά χμ². 

Η κωμόπολη είναι περισσότερο γνωστή για τη μεγάλη στρατιωτική αεροπορική βάση που βρίσκεται στα βορειοανατολικά της (702 Camp d’ Avord base aérienne), τη δεύτερη μεγαλύτερη σε όλη τη Γαλλία, η οποία στηρίζει σε σημαντικό βαθμό την οικονομία της. 

Ο κάτοικος της πόλης ονομάζεται "Αβαρέ(ζ)" ("Avarai-[s]").
Τσόρλου

Το Τσόρλου ή Τσορλού (τουρκικά: "Çorlu"), γνωστό στα ελληνικά και ως Τυρολόη, είναι πόλη στην Ανατολική Θράκη, Τουρκία, που διοικητικά υπάγεται στην επαρχία Τεκιρντάγ (Ραιδεστού). Η πόλη σήμερα αναπτύσσεται με ταχύ ρυθμό και σύμφωνα με την απογραφή του 2012 έχει 235.354 κατοίκους, δηλαδή σχεδόν τρεις φορές περισσότερους από ότι το 1991 (74.681), και έχει ξεπεράσει σε πληθυσμό τη πρωτεύουσα της επαρχίας, τη Ραιδεστό (Τεκιρντάγ). Είναι μια βιομηχανική πόλη στο δρόμο που ενώνει την Κωνσταντινούπολη με την Ελλάδα και την Βουλγαρία. Είναι κτισμένο σε υψόμετρο 150 μέτρων, 12 χιλιόμετρα νότια του Εργίνη. 

Είναι έδρα της Μητρόπολης Τυρολόης και Σερεντίου του Οικουμενικού Πατριαρχείου.
Μίσα Μπάρτον

Η Μίσα Μπάρτον ("Mischa Anne Barton", 24 Ιανουαρίου 1986) είναι Αγγλίδα ηθοποιός, περιστασιακό μοντέλο μόδας και σχεδιάστρια μόδας με βρετανική, ιρλανδική και αμερικανική υπηκοότητα.
Τσερκέζκιοϊ

Το Τσερκέζκιοϊ, γνωστό στα Ελληνικά και ως Κουπέριον, (τουρκικά: "Çerkezköy") είναι πόλη στην Ανατολική Θράκη, Τουρκία. Σύμφωνα με την απογραφή του 2012 έχει 84.234 κατοίκους. Διοικητικά υπάγεται στην επαρχία Τεκίρνταγ, στο διαμέρισμα Μαρμαρά. Βρίσκεται περίπου 110 χιλιόμετρα δυτικά της Κωνσταντινούπολης.

Μέχρι τον 19ο αιώνα, η περιοχή λεγόταν Τουρμπέντερε, επειδή εκεί βρισκόταν ο τάφος του Σουλεϊμάν Τσελεμπή (στα τουρικά τουρμπές σημαίνει τάφος), μεγαλύτερου γιου του Βαγιαζήτ Α΄, ο οποίος δολοφονήθηκε το 1411. Ο τάφος καταστράφηκε από το Βουλγαρικό στρατό το 1912. Η σημερινή πόλη ιδρύθηκε μετά το Ρωσοτουρκικό πόλεμο του 1877-1878 από πρόσφυγες από τον Καύκασο. Η περιοχή ήταν αγροτική μέχρι το 1970, αλλά επειδή βρίσκεται στο δρόμο που ενώνει την Κωνσταντινούπολη με την Ευρώπη έγινε βιομηχανική ζώνη.
Τα Χρονικά των Κέιν

Τα Χρονικά των Κέιν είναι μια σειρά μυθιστορημάτων γραμμένη από τον Ρικ Ρίορνταν βασισμένη στην Αιγυπτιακή μυθολογία, αλλά διαδραματιζόμενη στο ίδιο σύμπαν με τον "Πέρσι Τζάκσον και τους Ολύμπιους" και το "The Heroes of Olympus", του ίδιου συγγραφέα. Το πρώτο βιβλίο, "Η Κόκκινη Πυραμίδα", κυκλοφόρησε στις 4 Μαΐου 2010 και στην Ελλάδα τον Απρίλιο του 2013. Το δεύτερο βιβλίο, "Ο Πύρινος Θρόνος", ακολούθησε στις 4 Μαΐου 2011 και στην Ελλάδα τον Οκτώβριο 2013. Το τρίτο και τελευταίο βιβλίο, "Η Σκιά του Ερπετού", κυκλοφόρησε την 1 Μαΐου 2012 και στην Ελλάδα τον Φεβρουάριο 2014. Τα μυθιστορήματα αφηγούνται εναλλάξ οι δύο πρωταγωνιστές, τα αδέρφια Κάρτερ και Σέιντι Κέιν, με καταγωγή από τον Φαραώ Ναρμέρ και τον Ραμσή τον Μεγάλο, αναγκασμένα να παλεύουν με Αιγύπτιους θεούς και θεές.
Γιόζεφ Γιόχαν Λίτροβ

Ο Γιόζεφ Γιόχαν Λίτροβ ("Joseph Johann von Littrow", 13 Μαρτίου 1781 – 30 Νοεμβρίου 1840) ήταν Αυστριακός αστρονόμος. Το 1837 του απονεμήθηκε τίτλος ευγενείας, και έτσι είναι γνωστός και ως Γιόζεφ Γιόχαν Έντλερ φον Λίτροβ ("Edler von Littrow").

Γεννήθηκε στην κωμόπολη Χορσόφσκυ Τυν (στα γερμανικά Bischofteinitz) της Βοημίας. Πατέρας του ήταν ο έμπορος Άντον Λίτροβ. Ο Γιόζεφ Γιόχαν σπούδασε στο Πανεπιστήμιο του Καρόλου στην Πράγα, από όπου απεφοίτησε το 1802 με πτυχία νομικής και θεολογίας. Στη συνέχεια προσλήφθηκε ως ιδιωτικός δάσκαλος του κόμη Γ. Ρέναρντ στη Σιλεσία. Το 1807 διορίσθηκε καθηγητής στο εκεί Γιαγγελονιανό Πανεπιστήμιο, στην Κρακοβία. Για κάποια χρόνια, η εργασία του τον έφερε στη Ρωσία, όπου ίδρυσε το αστεροσκοπείο στο Πανεπιστήμιο του Καζάν και δίδαξε τον Γερμανορώσο μαθηματικό Νικολάι Μπράσμαν, δάσκαλο του Τσέμπισιοφ. Εκεί γεννήθηκε και ο γιος του Λίτροβ, ο Καρλ Λούντβιχ Λίτροβ. Το 1816 διορίσθηκε στο παλαιό αστεροσκοπείο της Βουδαπέστης και τέλος το 1819 διορίσθηκε καθηγητής της Αστρονομίας στο Πανεπιστήμιο της Βιέννης και διευθυντής στο εκεί αστεροσκοπείο (το οποίο αναδιοργάνωσε πλήρως) μέχρι τον θάνατό του, οπότε και τον διαδέχθηκε ο γιος του, ο Καρλ. Ο Λίτροβ πέθανε στη Βιέννη σε ηλικία 59 ετών. Συνολικά, ο Γιόζεφ Γιόχαν Λίτροβ και η σύζυγός του, η Καρολίν φον Ούλριχσταλ (Karoline von Ulrichsthal) απέκτησαν 13 παιδιά, όλα αγόρια, από τα οποία ο Χάινριχ φον Λίτροβ έγινε χαρτογράφος και συγγραφέας.

Ο Γιόζεφ Γιόχαν Λιτροβ είναι γνωστός κυρίως για την ομώνυμη προβολή Λίτροβ, τη μοναδική σύμμορφη ρετροαζιμουθιακή χαρτογραφική προβολή. Συχνά του αποδίδουν την πρόταση να σκαφθεί ένα μεγάλο αυλάκι με κυκλικό σχήμα στη Σαχάρα, και να γεμιστεί με κηροζίνη. Ανάβοντας την κηροζίνη, ο κύκλος του θα ήταν τη νύχτα ορατός από μεγάλη απόσταση στο διάστημα και θα γνωστοποιούσε την ύπαρξη της ανθρώπινης ευφυίας σε τυχόν εξωγήινους στο Ηλιακό Σύστημα που θα τύχαινε να παρατηρούν τη Γη. Ωστόσο, η σύνδεσή του με αυτή την πρόταση δεν είναι βεβαιωμένη. Ο Λίτροβ συνέταξε και εξέδωσε ουράνιο άτλαντα, τον "Atlas des gestirnten himmels" (= "`Ατλας του αστερόεντος ουρανού", 1839).
Ραούλ Μπλαν

Ο Ραούλ Μπλαν ήταν Γάλλος ποδοσφαιριστής γεννημένος στις 28 Αυγούστου 1905 στη Μασσαλία. Αγωνιζόταν στη θέση του μέσου.

Ο Ραούλ Μπλαν κατέκτησε το Κύπελλο Γαλλίας το 1924 και το 1926 με την Ολιμπίκ Μαρσέιγ. Ήταν βασικός και στους δύο αυτούς τελικούς.
Σρεζ Κάτσερ

Η Σρεζ Κάτσερ ("σερβικά : Качерски срез") είναι περιοχή της Σερβίας και παλιά διοικητική διαίρεση της Οκρούγκ Ρούντνικ στο Πριγκιπάτο της Σερβίας στο Βασίλειο της Σερβίας και στο Βασίλειο Σέρβων, Κροατών και Σλοβένων. 

Οι σημαντικότεροι οικισμοί της περιοχής είναι η "Λιγκ" η Μπελανόβιτσα και η Ρούντνικ.
Δημήτριος Κρόκος

Ο Δημήτριος Κρόκος (1905 - 7 Μαρτίου 1983) ήταν Έλληνας γιατρός και πολιτικός. Υπηρέτησε ως βουλευτής Πρέβεζας, Άρτας και Λευκάδας από το 1956 έως το 1958 και Πρέβεζας από το 1964 έως το 1967. Διετέλεσε Δήμαρχος της πόλης από το 1959 έως το 1963 και από το 1979 έως το 1982.
Στέφαν Μπόμπεκ

Ο Στέφαν Μπόμπεκ ("Stjepan Bobek", 3 Δεκεμβρίου 1923 - 22 Αυγούστου 2010), ή "Στιέπαν" στη μητρική του γλώσσα, ήταν Κροάτης ποδοσφαιριστής και προπονητής.
Τόμι Σμιθ

Ο Τόμι Σμιθ ("Tommie Smith", 6 Ιουνίου 1944) είναι Αμερικανός πρώην αθλητής στίβου (σπρίντερ) και ακτιβιστής. Κατά τη διάρκεια της απονομής του χρυσού μεταλλίου το οποίο κέρδισε στο δρόμο των 200 μ. στην Ολυμπιάδα του 1968 στο Μεξικό, συγκλόνισε την διεθνή κοινή γνώμη με την πράξη του να σταθεί σκυφτός και αμίλητος, υψώνοντας στον αέρα το δεξί του χέρι σε σφιγμένη γροθιά, όπου φορούσε ένα μαύρο γάντι το οποίο συμβόλισε τον αγώνα των μαύρων ενάντια στο ρατσισμό και τις φυλετικές διακρίσεις.
Σρεζ Νεροντίμσκα

Η Σρεζ Νεροντίμσκα ("σερβικά : Неродимски срез") είναι περιοχή της Σερβίας και παλιά διοικητική διαίρεση της στα Νότια της Σερβίας. Η ονομασία της προέρχεται από τον ποταμό Νεροντίμσκι, διοικητικό της κέντρο είναι η πόλη Φερίζαϊ

Σύμφωνα με την απογραφή του 1922 είχε 28,021 κατοίκους 10 δήμους και 76 οικισμούς. Από αυτούς η πλειοψηφία ήταν Αρναούτες 18.598 (18.453 μουσουλμάνοι, 145 καθολικοί), που ακολουθείται από τους Σέρβους 8.148 (7.978 Ορθόδοξοι, 102 μουσουλμάνοι, 68 καθολικοί), και των τσιγγάνων 1086 (994 Μουσουλμάνοι, 92 Ορθόδοξοι), 136 Κουτσόβλαχοι, 45 Τούρκοι, 7 Εβραίοι και Έλληνες.
Χημικό είδος

Χημικό είδος είναι ένα σύνολο από χημικώς όμοιες μοριακές οντότητες, (άτομα, μόρια, ιόντα, μοριακά θραύσματα ή μοριακές διαμορφώσεις) οι οποίες όταν υποβάλλονται σε μία χημική διαδικασία (χημική ανάλυση ή χημική μέτρηση) τους αποδίδεται το ίδιο σύνολο από ενεργειακές στάθμες στη χρονική κλίμακα του πειράματος. Ο όρος εφαρμόζεται επίσης σε ένα σύνολο από χημικά όμοιες ατομικές ή μοριακές δομικές μονάδες σε μια στερεή διάταξη (ιοντικό ή μεταλλικό πλέγμα).
Για παράδειγμα έστω δύο ισομερείς διαμορφώσεις (μορφομερή) του ίδιου μορίου που εναλλάσσονται γρήγορα από τη μια μορφή στην άλλη. Εάν η μετάβαση από τη μία στην άλλη μορφή είναι αρκετά αργή, στην χρονική κλίμακα που καθορίζεται από τη ραδιοσυχνότητα του NMR φασματομέτρου, τότε ταυτοποιούνται και οι δύο στο NMR φάσμα και θεωρούνται διαφορετικά χημικά είδη. Από την άλλη πλευρά σε μια αργή χημική αντίδραση το ίδιο μείγμα μορφομερών θα συμπεριφερθεί ως ένα χημικό είδος.

Ο όρος αναφέρεται σε μοριακές οντότητες που περιέχουν τα στοιχεία με την συνηθισμένη ισοτοπική αναλογία που εμφανίζεται στη φύση, εκτός αν τα περιφραζόμενα απαιτούν εξαίρεση.

Η διατύπωση του ορισμού έχει στόχο να συμπεριλάβει περιπτώσεις όπως ο γραφίτης, το χλωριούχο νάτριο ή ένα επιφανειακό οξείδιο όπου οι βασικές δομικές μονάδες δεν είναι δυνατόν να απομονωθούν, αλλά και περιπτώσεις όπου απομονώνονται.

Στην κοινή χημική χρήση τα γενικά και ειδικά ονόματα ή οι χημικοί τύποι αναφέρονται σε αμφότερα τα χημικά είδη ή στις μοριακές οντότητες.
Ελληνοϊταλικό σύμφωνο φιλίας, συνδιαλλαγής και δικαστικού διακανονισμού

Το Ελληνοϊταλικό σύμφωνο φιλίας, συνδιαλλαγής και δικαστικού διακανονισμού ήταν μια συνθήκη μεταξύ Ελλάδας και Ιταλίας που υπεγράφη στις 23 Σεπτεμβρίου 1928 στην Ρώμη. Το σύμφωνο ήταν αποτέλεσμα της Ελληνοϊταλικού διάλογου του 1927-1928 που την Ελλάδα εκπροσώπησαν αρχικά ο Ανδρέας Μιχαλακόπουλος κι έπειτα ο Ελευθέριος Βενιζέλος.

Το σύμφωνο προέβλεπε οικονομική και πολιτιστική συνεργασία των δύο χωρών και παροχή βοήθειας σε εξωτερική απειλή.
Ντενί Μπωπέν

Ο Ντενί Μπωπέν, γεννημένος στις 2 Ιουνίου 1962 στο Σερμπούρ (Μάγχη), είναι Γάλλος πολιτικός. Τελεί βουλευτής του Ευρώπη Οικολογία - Οι Πράσινοι και ταυτόχρονα αντιπρόεδρος της Γαλλικής Εθνοσυνέλευσης.
Κωνσταντίνος Κυριλλόπουλος

Ο Κωνσταντίνος Κυριλλόπουλος (1873 - 1945) ήταν Έλληνας δικαστικός.

Γεννήθηκε στην Ανδρίτσαινα και σπούδασε στη Νομική Σχολή του Πανεπιστημίου Αθηνών. Αρχικά, εργάστηκε ως δικηγόρος, αλλά το 1902 εισήλθε στο δικαστικό σώμα ως έμμισθος πάρεδρος. Το 1915 έγινε Εφέτης και το 1923 Αρεοπαγίτης. Το 1936 προήχθη σε αντιπρόεδρο του Αρείου Πάγου και το 1941 σε πρόεδρο. Πέθανε ξαφνικά, ελάχιστες ημέρες από την απόφαση για συνταξιοδότησή του και πριν ακόμα προλάβει να δημοσιευθεί στην Εφημερίδα Κυβερνήσεως το Βασιλικό Διάταγμα (4.5.1945), με το οποίο αποχωρούσε από τα καθήκοντά του λόγω συμπλήρωσης του ορίου ηλικίας.

Ο γιος του Μιχαήλ, ήταν διαπρεπής δικαστικός, με πλούσιο συγγραφικό έργο.
Τομ Γουίλκινσον

Ο Τομ Γουίλκινσον (αγγλ.: "Tom Wilkinson", γεννημένος στις 5 Φεβρουαρίου 1948) είναι Άγγλος ηθοποιός. Έχει βρεθεί δύο φορές υποψήφιος για Όσκαρ, για τους ρόλους του στις ταινίες "Μυστικά της Κρεβατοκάμαρας" (In the Bedroom, 2001) και "Μάικλ Κλέιτον" (Michael Clayton, 2007). To 1997 κέρδισε το Βραβείο BAFTA Β' Ανδρικού ρόλου για την ερμηνεία του στην ταινία "Άντρες με τα Όλα τους" (The Full Monty, 1997). Το 2009 κέρδισε τη Χρυσή Σφαίρα και το Primetime Emmy Award B' Aνδρικού Rόλου για Μίνι Σειρά ή Ταινία για το ρόλο του ως Μπέντζαμιν Φράνκλιν στο "John Adams".
Pablo Zibes

Ο Pablo Zibes (γέννημένος το 1971, Μπουένος Άιρες) είναι Αργεντινός ηθοποιός και μίμος.
Light My Fire

Το "Light My Fire" είναι το έκτο κομμάτι του δίσκου "The Doors" του αμερικάνικού ροκ συγκροτήματος The Doors, το οποίο κυκλοφόρησε και σε μορφή 7" σινγκλ βινυλίου στις 24 Απριλίου του 1967 από τη δισκογραφική εταιρεία "Elektra Records" με το ""The Crystal Ship" στη δεύτερη του πλευρά. Το σινγκλ γνώρισε πολύ μεγάλη επιτυχία στις Ηνωμένες Πολιτείες σκαρφαλώνοντας στην κορυφή των τσαρτ του Billboard για τρεις εβδομάδες στα τέλη Ιουλίου του 1967. 

Η επιτυχία του σινγκλ βοήθησε τον δίσκο να ανέβει στο Top-5 των τσαρτ και ανέβασε την δημοτικότητα του συγκροτήματος, ενώ έγινε χρυσό πουλώντας πάνω από ένα εκατομμύριο αντίτυπα.

Το 2004, το περιοδικό "Rolling Stone" κατέκτησε το κομμάτι στη "35η θέση" στα "500 καλύτερα τραγούδια όλων των εποχών". Το 1998 το κομμάτι εντάχθηκε στο 
"Grammy Hall of Fame"".
Φουλανέ Χατούν

Η Φουλανέ Χατούν (Οθ. Τούρκικα:فولان هاتون) (Τούρκικα: "Fülane Hatun", 1496 - 1550) ήταν η πρώτη σύζυγος του σουλτάνου Σουλεϊμάν Α΄ του Μεγαλοπρεπή της Οθωμανικής Αυτοκρατορίας, μητέρα του Ηγεμόνα Μαχμούτ και της Φατμά Σουλτάν.

Ο πλήρης τίτλος ήταν: Devletlu İsmetlu Fülane Hatun Aliyyetü'ş-Şân Hazretleri
Φράνσις ΜακΝτόρμαντ

H Φράνσις ΜακΝτόρμαντ ("Frances Louise McDormand", 23 Ιουνίου 1957) είναι Αμερικανίδα ηθοποιός του κινηματογράφου και του θεάτρου. Είναι σύζυγος του σκηνοθέτη και σεναριογράφου Τζόελ Κοέν και έχει πρωταγωνιστήσει σε αρκετές από τις ταινίες του όπως "Μόνο Αίμα" (Blood Simple, 1984), "Αριζόνα Τζούνιορ" (Raising Arizona, 1987), "Ο Άνθρωπος Που Δεν Ήταν Εκεί" (The Man Who Wasn't There, 2001) και "Καυτό Απόρρητο" (Burn After Reading, 2008). Το 1996 πρωταγωνίστησε στο "Fargo" όπου και βραβεύτηκε με το Όσκαρ Α' Γυναικείου Ρόλου. Κέρδισε το βραβείο Tony Καλύτερης Ηθοποιού το 2011 για την ερμηνεία της στο "Good People" και έλαβε υποψηφιότητα το 1988 στην ίδια κατηγορία για την ερμηνεία της στο "A Streetcar Named Desire". Το 2018 κέρδισε Όσκαρ, Χρυσή Σφαίρα, BAFTA και SAG και έλαβε υποψηφιότητα για βραβείο Satellite Α' Γυναικείου Ρόλου για την ταινία "Οι Τρεις Πινακίδες έξω από το Έμπινγκ, στο Μιζούρι".

Η ΜακΝτόρμαντ έχει λάβει τρεις υποψηφιότητες για Όσκαρ Β' Γυναικείου Ρόλου για τις ταινίες "Ο Μισσισσιπής Καίγεται" (Mississippi Burning, 1989), "Σχεδόν Διάσημοι" (Almost Famous, 2001) και "Άνιση Μάχη" (North Country, 2006), οκτώ για Χρυσή Σφαίρα, τέσσερις για BAFTA και μία για Emmy. Η ΜακΝτόρμαντ έλαβε και το Όσκαρ Α' Γυναικείου Ρόλου στην 93η Απονομή των Βραβείων Όσκαρ για την ερμηνεία της στην ταινία Nomadland.
Γιώργος Σκαλενάκης

Ο Γιώργος Σκαλενάκης (Πορτ Σάιντ, Αίγυπτος, 17 Μαΐου 1926 - Αθήνα, 14 Σεπτεμβρίου 2014) ήταν Έλληνας σκηνοθέτης και ηθοποιός.

Ο Σκαλενάκης αποφοίτησε από την Ακαδημία Κινηματογράφου της Πράγας, όπου υπήρξε συμμαθητής του φίλου του Μίλος Φόρμαν. Επιλέχθηκε από τη σπουδαία Κατίνα Παξινού για να σκηνοθετήσει τη μοναδική ταινία στην οποία η διάσημη Ελληνίδα καλλιτέχνης πρωταγωνίστησε μιλώντας τη μητρική της γλώσσα ("Το Νησί της Αφροδίτης"). Γνωστότερες ταινίες του Γ. Σκαλενάκη είναι: "Διπλοπενιές" (1966) με συμμετοχή στο Φεστιβάλ Σαν Σεμπάστιαν 1966 , "Αχ αυτή η γυναίκα μου" (1967), "Ντάμα Σπαθί" (1966) με επίσημη συμμετοχή στο Φεστιβάλ Σικάγου 1969, "Χορεύοντας Σιρτάκι" (1967), "Επιχείρησις Απόλλων" (1968), "Βυζαντινή Ραψωδία" (1968) κ.α. Ο Σκαλενάκης εργάσθηκε και στην ελληνική τηλεόραση, ενώ δίδαξε επί σειρά ετών σκηνοθεσία στη Σχολή Κινηματογράφου Λυκούργος Σταυράκος και για 26 χρόνια στην Ανώτερη Δραματική Σχολή Βεάκη.

Απεβίωσε στις 14 Σεπτεμβρίου του 2014
Ναχαγιέ Βελιγραδίου

Το Ναχαγιέ Βελιγραδίου ("σερβικά : Београдска нахија") ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη του Βελιγραδίου.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1521 και ανήκε στο Σαντζάκι του Σμεντέρεβο. Από το 1717 έως το 1739 το μεγαλύτερο μέρος του ναχαγιέ καταλήφθηκε από την Αυστροουγγαρία. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.
Ρέιμοντ Μάσεϊ

Ο Ρέιμοντ Μάσεϊ (αγγλ.: "Raymond Hart Massey", 30 Αυγούστου 1896, - 29 Ιουλίου 1983) ήταν Καναδός ηθοποιός.
Λιβ και Μάντι

To Λιβ και Μάντι ("Liv and Maddie") είναι μια αμερικάνικη κωμική σειρά που δημιουργήθηκε από τον Τζον Δ. Μπεκ και Ρον Χάρτ και παραγωγής It's a Laugh Productions για το Disney Channel. Η σειρά επικεντρώνεται στις ζωές των δύο έφηβων διδύμων Λιβ και Μάντι, που υποδύεται η Ντοβ Κάμερον.

Η Λιβ Ρούνι πάει στο Hollywood και όταν γυρίζει η ζωή όπως την ήξερε είχε αλλάξει.
Ευπατορία

Η Ευπατορία (ουκρανικά: "Євпато́рія", ρωσικά: "Евпато́рия", κριμαϊκά: "Kezlev") είναι πόλη της αυτόνομης Δημοκρατίας της Κριμαίας στη νότια Ρωσία. Ειδικότερα η τέταρτη μεγαλύτερη πόλη της Κριμαίας μετά την Σεβαστούπολη, την Συμφερόπολη και το Κερτς. Η πόλη βρίσκεται στη δυτική ακτή της χερσονήσου της Κριμαίας, στις ακτές της Μαύρης θάλασσας και είναι σημαντικό λιμάνι και παραθεριστικό κέντρο της Ουκρανίας. Ο πληθυσμός της αυξάνεται πάρα πολύ τους καλοκαιρινούς μήνες από τους παραθεριστές που την επισκέπτονται για αναψυχή. Οι κύριες βιομηχανίες περιλαμβάνουν την αλιεία, την μεταποίηση τροφίμων, την οινοποιία και την κατασκευή οικοδομικών υλικών, μηχανημάτων, επίπλων και τον τουρισμό.
Σέρχι Κουνίτσιν

O Σέρχι Κουνίτσιν (Serhiy Kunitsyn ή Sergei Kunitsyn, ουκρανικά: Сергій Володимирович Куніцин, γενν. στις 27 Ιουλίου 1960) είναι Ουκρανός πολιτικός και βετεράνος του Πολέμου στο Αφγανιστάν.
Πανγκιπούγι

Το Πανγκιπούγι (ισπανικά: "Panguipulli") είναι πόλη και κοινότητα στην επαρχία Βαλδίβια, νότια Χιλή, διαχειρίζεται από το δήμο Πανγκιπούγι. Η πόλη είναι γνωστή για τη φυσική ομορφιά της και ονομάζεται "Πόλη των Ρόδων" (Ισπανικά: La Ciudad de las rosas). Το Πανγκιπούγι βρίσκεται στη δυτική άκρη της Λίμνης Πανγκιπούγι, και είναι σε έναν Λιθώνα στην κεντρική κοιλάδα της Χιλής. Το μεγαλύτερο μέρος της κοινότητας βρίσκεται στα βουνά των Άνδεων και τις κοιλάδες.

Οι πρώτοι καταγραμμένοι κάτοικοι του Πανγκιπούγι ήταν ιθαγενείς Μαπούτσες.

Δεν ήταν μέχρι το 1946 ότι η πόλη ιδρύθηκε επίσημα.

Ο δήμος χρησιμοποιεί τις κοντινές επτά λίμνες κυρίως στις τουριστικές προσφορές του. Μερικά κοντινά τουριστικά αξιοθέατα περιλαμβάνουν: οι ιαματικές πηγές, το ηφαίστειο Μότσο-Τσοσουένκο, και το Βιολογικό Καταφύγιο Ουίλο-Ουίλο.
Κανώπειο Διάταγμα

Το Κανώπειο Διάταγμα είναι μία επιγραφή γραμμένη σε τρεις γραφές: αιγυπτιακά ιερογλυφικά, δημώδη αιγυπτιακή και αρχαία ελληνικά, που αντιγράφηκε σε πολλές σε διάφορες αρχαίες αιγυπτιακές αναμνηστικές στήλες. Η επιγραφή είναι καταγραφή (αρχείο) μαις μεγάλης συνάντησης ιερέων που πραγματοποιήθηκε στο Κάνωπο, στην Αίγυπτο το 238 π.Χ. Το διάταγμα τίμησε τον Φαραώ Πτολεμαίο Γ' τον Ευεργέτη, τη σύζυγό του βασίλισσα Βερενίκη και την πριγκίπισσα Βερενίκη.
Λαμπρίας ο κυανοκέφαλος

Ο Λαμπρίας ο κυανοκέφαλος ("Lamprias cyanocephalus") είναι ένα από τα έξι ευρωπαϊκά είδη του γένους "Lamprias". Το γένος κατατάσσεται στην οικογένεια των Carabidae της τάξης των κολεοπτέρων. Από αυτά τα είδη απαντάται στην Ελλαδα ο "Lamprias cyanocephalus" και ο "Lamprias festivus".
Ντέιβιντ Σκιου

Ο Ντέιβιντ Σκιου (αγγλικά "David Sque") είναι Βρετανός ζωγράφος και σχεδιαστής κόμικς.

Γεννήθηκε στο "Bournemouth" της νότιας ακτής του Ηνωμένου Βασιλείου και σπούδασε στο "Bournemouth Art College", από όπου έλαβε το εθνικό του δίπλωμα "Καλών Τεχνών και Σχεδίου".
Ναχαγιέ Σμεντεράβσκα

Το Ναχαγιέ Σμεντεράβσκα ή Σμεντέρεβο ("σερβικά : Смедеревска нахија") ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη Σμεντέρεβο.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1459 μετά την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.
Αλούστα

Η Αλούστα (ουκρανικά και ρωσικά: "Алу́шта", κριμαϊκά: "Aluşta") είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις νότιες ακτές της χερσονήσου της Κριμαίας, στις ακτές της Μαύρης θάλασσας και είναι γνωστή για το βραχώδες έδαφος της, λόγω της εγγύτητάς της στα Κριμαϊκά Όρη. Ιδρύθηκε τον 6ο αιώνα μ.Χ. από τον αυτοκράτορα Ιουστινιανό με την ονομασία Άλουστον και σήμερα είναι σημαντικό παραθεριστικό κέντρο της Ουκρανίας. Υπάρχουν επίσης απομεινάρια βυζαντινού οχυρωματικού πύργου και ενός γενουάτικου φρουρίου του 15ου αιώνα.
Κρασνοπερεκόπσκ

Το Κρασνοπερεκόπσκ (ουκρανικά: "Краснопереко́пськ", ρωσικά: "Краснопереко́пск", κριμαϊκά: "Krasnoperekopsk") είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται νότια του ισθμού του Περεκόπ, περίπου 124 χιλιόμετρα βόρεια της πρωτεύουσας της Κριμαίας, Συμφερόπολης. Η πόλη ιδρύθηκε το 1932 ως ένας βιομηχανικός οικισμός για το εργοστάσιο βρωμίου που βρίσκεται κοντά. Το 1936 ο οικισμός μετονομάστηκε σε Krasno-Prekopsk και αργότερα το 1964 σε απλά Κρασνοπερεκόπσκ. Ενώ το 1966 το Κρασνοπερεκόπσκ έλαβε το καθεστώς της πόλης.
Metal Blade Records

Η Metal Blade Records είναι δισκογραφική εταιρεία που ιδρύθηκε από τον Μπράιαν Σλάγκελ ( Brian Slagel) το 1982. Τα αμερικανικά γραφεία της εταιρείας βρίσκονται στην πόλη Αγκούρα Χιλς ( Agoura Hills) στην Πολιτεία Καλιφόρνια των Η.Π.Α.. Η Metal Blade Records έχει επίσης γραφεία στην Γερμανία, τον Καναδά, την Ιαπωνία και το Ηνωμένο Βασίλειο. Την διανομή της εταιρείας την έχει αναλάβει η Sony Music Entertainment/RED Distribution για τις Η.Π.Α., η Warner Music Group για τη διανομή εκτός Η.Π.Α., η Riot Entertainment για την Αυστραλία και η Fontana Distribution για τον Καναδά. Από το 1988 έως το 1993 την διανομή στις Η.Π.Α. την είχε αναλάβει η Warner Bros. Records.

H Metal Blade Records έχει τις Death Records, Ironclad Recordings και Poison Tongue, θυγατρικές εταιρείες.
Porsche 911

Όλες οι γενιές της 911 έως την [[Porsche 991]].

H Porsche 911 (προφέρεται «Neunelf», δηλαδή «εννιά έντεκα» στα γερμανικά) είναι ένα σπορ αυτοκίνητο υψηλών επιδόσεων, δημιουργία της Porsche AG και, στον τομέα του πρεστίζ, η διαχρονική ναυαρχίδα της παλέτας των μοντέλων της γερμανικής αυτοκινητοβιομηχανίας Porsche. Σε όλες τις γενιές της, διαχρονικά, η 911 είναι ένα 2-πορτο, με σαλόνι διάταξης 2+2 θέσεων, σπορ αυτοκίνητο, με έναν αντισυμβατικό ξεχωριστό σχεδιασμό, καθώς και με κινητήρες επίπεδους / μπόξερ 6-κύλινδρους (H6), πάντα με τον κινητήρα και τη μετάδοση της κίνησης «όλα πίσω», και με ανεξάρτητη μπροστινή και πίσω ανάρτηση, με εξελιγμένο άξονα ταλάντευσης, ο οποίος είχε εμφανιστεί για πρώτη φορά στην προκάτοχο Porsche 356.
300px|thumb|left|Porsche 911 του 1964, έκδοσης 2.0 Coupé, στο μουσείο της εταιρείας, σε φωτογραφία του 2012.

Η πρώτη γενιά της 911 παρουσιάστηκε στις 12 Σεπτεμβρίου 1963 στο Σαλόνι Αυτοκινήτου της Φρανκφούρτης και τελικώς μπήκε στη μαζική παραγωγή τον Σεπτέμβριο του 1964, ενώ ειδικά οι πωλήσεις στις ΗΠΑ ξεκίνησαν τον Φεβρουάριο του 1965.

Από το αρχικό μοντέλο της 911 το 1964 μέχρι σήμερα, έχει υπάρξει αρκετές διαδοχικές γενιές της, με διαφορετικούς εργοστασιακούς κωδικούς η καθεμία και με συνεχείς τεχνολογικές ανανεώσεις, αν και η βασική δομική και σχεδιαστική ιδέα παρέμεινε αμετάβλητη και ελάχιστα πράγματα από αυτήν έχουν αλλάξει. Η μοναδική σοβαρή δομική αλλαγή, ήταν ότι ενώ ο κινητήρας τους ήταν αερόψυκτος μέχρι τη γενιά Porsche 993 (1993 - 1998), με την εισαγωγή της γενιάς Porsche 996, το 1997, έγινε υδρόψυκτος.
Μορίς Φορ

Ο Μορίς Φορ ("Maurice Faure", 2 Ιανουαρίου 1922 – 6 Μαρτίου 2014) ήταν Γάλλος αντιστασιακός και πολιτικός. Διετέλεσε υπουργός σε αρκετές κυβερνήσεις. Την περίοδο του θανάτου του ήταν το τελευταίο εν ζωή πρόσωπο που υπέγραψε τη Συνθήκη της Ρώμης, το 1957.